Zazakipediya:Memo Bom

Memo Bom

Gos serno cı rê qom 
Filozof bi Memo Bom 
Qomi ra dêne arê om 
Filozof bi Memo Bom 

Çuye berda kerda ci
Fek ’ve fek ni qesey bi 
Cuav do, vato xêrê pi
Filozof bi Memo Bom

Fısqi kenê cığara
Qeydey vati sımara 
Kes nêvejiyo bın ra
Filozof bi Memo Bom

Ey vato dewız bêkes 
Ortê bırri ra vejiya hes 
Xo no ’ro merdene wes 
Filozof bi Memo Bom

Qese vato ağay ra
Qese vato pasay ra 
Pêro kerdê tevza ra 
Filozof bi Memo Bom

Zor biye feqıriye 
Laz şiyo eskeriye 
Hewadisê merdiye 
Filozof bi Memo Bom

Ma u piye mı diyo
Qesê xo dobre biyo
Waxtê de amo şiyo 
Filozof bi Memo Bom

Heyder rozê bar ken’me 
Rındek Memi ser van’me 
Ax dina de meyman’me
Filozof bi Memo Bom 
___________________________
 Nuştoğ: Haydar Doğan
 Raştker: Hawar Tornêcengi

Kategoriye:Zagon